stanford-oval/wikipedia huggingface dataset:
ג'ים דויל
ראשית חייו

ג'ים דויל נולד בוושינגטון הבירה, כבנם של רות בצ'הובר דויל וג'יימס אדוארד דויל האב, שניהם אישים בהנהגת המפלגה הדמוקרטית בוויסקונסין החל מ-1946. דויל האב התמודד ב-1954 ללא הצלחה על משרת מושל ויסקונסין, וב-1965 מונה כשופט פדרלי. רות בצ'הובר דויל הייתה האישה הראשונה ממחוז דיין שב-1948 נבחר לאספת המדינה של ויסקונסין. סבו של דויל מצד אמו, פרנק א. בצ'הובר, ייצג את מחוז מרתון באספת המדינה של ויסקונסין בשנות ה-30. סבא-רבא שלו אנדרו בצ'הובר, והסבא של סבו, מקס בצ'הובר, ייצגו את מחוז דודג' באספה המדינתית במהלך המאה ה-19.
דויל הבן, שב-1963 סיים את לימודיו בבית הספר התיכון מדיסון וסט, למד במשך שלוש שנים באוניברסיטת סטנפורד, ולאחר מכן שב למדיסון כדי לסיים את שנת לימודיו האחרונה באוניברסיטת ויסקונסין–מדיסון. לאחר סיום לימודיו הוא קיבל השראה מקריאתו של ג'ון פיצג'רלד קנדי לפנות לשירות ציבורי, ועבד יחד עם רעייתו, ג'סיקה דויל, כמורה בתוניסיה במסגרת חיל השלום בשנים 1967–1969.
ב-1972 קיבל דויל תואר במשפטים מבית הספר למשפטים באוניברסיטת הרווארד. לאחר מכן הוא עבר לאומת נאוואחו בצ'ינלי, אריזונה, שם הוא עבד כעורך דין במשרד השירותים המשפטיים הפדרליים.
ראשית הקריירה הפוליטית

ב-1975 שב דויל למדיסון ושירת שלוש תקופות כהונה כתובע של מחוז דיין בשנים 1977–1982. לאחר מכן הוא עבד שמונה שנים כעורך דין במגזר הפרטי. ב-1990 נבחר דויל כתובע הכללי של ויסקונסין, ונבחר לתקופות כהונה נוספות בתפקיד ב-1994 וב-1998. בשנים 1997 - 1998 הוא היה נשיא אגודת התובעים הכלליים הלאומית. ב-12 שנותיו כתובע הכללי הוא נחשב כקשוח כלפי גורמי פשע, אך גילה הבנה לגורמים לפשיעה. הוא גם זכה להכרה בשל כמה תביעות מוצלחות נגד חברות הטבק במדינה.
מושל ויסקונסין > בחירות 2002

דויל התמודד בבחירות למשרת מושל ויסקונסין מול המושל המכהן, הרפובליקני סקוט מקאלום, לשעבר סגן המושל שהושבע לתפקידו ב-2001 לאחר שהמושל הקודם, טומי תומפסון עזב את התפקיד כדי לכהן כמזכיר הבריאות ושירותי האנוש של ארצות הברית בממשלו של הנשיא ג'ורג' ווקר בוש.
הבחירות של 2002 נחשבו על ידי רבים כאחת ממערכות הבחירות השליליות בהיסטוריה של ויסקונסין. כתוצאה מכך, גרף מועמד המפלגה הליברטריאנית אד תומפסון (אחיו של טומי תומפסון), שביקר בפומבי את מסע הבחירות השלילי של מועמדי המפלגות הגדולות, 10 אחוזים מהקולות, לאחר שנראה לרבים מהמצביעים כאפשרות בת קיימא יותר.
ביום הבחירות, הביס דויל את מקאלום בהפרש קולות של 4 אחוזים, והיה למושל המדינה הדמוקרטי הראשון מאז תבוסתו של טוני ארל ב-1986. ב-6 בינואר 2003 הושבע דויל לתפקידו.
מושל ויסקונסין > תקופת כהונתו הראשונה

עם כניסתו לתפקיד, התמודדה ויסקונסין עם גרעון תקציבי של 3.2 מיליארד דולר. את שנת 2003 סיימה המדינה עם גרעון של 2.15 מיליארד דולר. הצעות לתוכניות חדשות הוגבלו עקב קיצוצים מתמשכים בתקציב ובשל החלטתו של דויל לכבד את הבטחת הבחירות שלו שלא להעלות מיסים. לנוכח לחץ פוליטי, הוא חתם על הקפאת מס הרכוש. סדרי העדיפות המוצהרים של דויל היו השקעה במערכת החינוך הציבורית, כולל במערכת האוניברסיטאות המדינתית, הורדת מס הרכוש, פיתוח הכלכלה האזורית, רפורמה במערכת התחבורה, ומימון המחקר בתאי גזע.
מושל ויסקונסין > בחירות 2006

בבחירות של 2006 הביס דויל את חבר בית הנבחרים של ארצות הברית, הרפובליקני מארק גרין. הוא גרף 53 אחוזים מהקולות מול 45 האחוזים של גרין בשנה בה שום מושל, סנאטור או חבר בית נבחרים מכהנים לא נוצחו בהתמודדויותיהם על בחירה מחדש.
במהלך מסע הבחירות, הוטחו בדויל האשמות שג'ורג'יה תומפסון, עובדת מדינה, הטתה חוזה לטובת סוכנות נסיעות שמנהליה תרמו 20,000 דולר למסע הבחירות שלו. תומפסון הורשעה בבית המשפט פדרלי בסוף אותה שנה ונידונה ל-18 חודשי מאסר. ההרשעה בוטלה בסופו של דבר באפריל 2007 על ידי בית המשפט הפדרלי השביעי לערעורים של ארצות הברית.
מושל ויסקונסין > תקופת כהונתו השנייה

ב-2007 כיהן דויל כיושב ראש אגודת המושלים של המערב התיכון.
באוקטובר 2007 העביר דויל יחד עם אספת המדינה שהייתה בשליטה רפובליקנית והסנאט המדינתי שהיה בשליטה דמוקרטית, תקציב מאוזן שבו אושרה העברת 200 מיליון דולר מהקרן לרשלנות רפואית לקרן הנאמנות לסיוע רפואי. ביולי 2010 פסק בית המשפט העליון של ויסקונסין שהעברה זו הייתה בלתי חוקית ושהמדינה חייבת להשיב את הכספים לקרן לרשלנות רפואית.
ב-2 בינואר 2009 הצטרף דויל לקריאתם של ארבעה מושלי מדינות לממשל הפדרלי לספק טריליון דולר בסיוע לממשלות המדינות לשלם את הוצאות החינוך, הרווחה והתשתיות, שכן המדינות נאבקו עם גירעונות תקציביים קשים על רקע המיתון הגדול.
ב-19 במאי אותה שנה הציע דויל העלאה של 75 סנט במס על כל חפיסת סיגריות, אילוץ חברות הנפט לסייע במימון שיפורים במערכת הכבישים, הטלת מס מכירות על הורדת מוזיקה ועל רינגטונים לטלפונים סלולריים, והעלאה בשיעור של אחוז אחד על מס הרכוש המדינתי ליחידים המרווחים מעל 300,000 דולר לשנה (כאחוז אחד מאוכלוסיית המדינה).
מושל ויסקונסין > פרישתו

כבר במחצית הראשונה של 2007, גייס דויל 500,000 דולר לקרן מסע הבחירות, צעד שהוביל פרשנים פוליטיים לחשוב שהוא מוכן מבחינה פיננסית להתמודד על תקופת כהונה שלישית כמושל. בנאום שנשא בפני הוועידה הדמוקרטית המדינתית ב-6 ביולי אותה שנה, הוא אמר, "ובתום ארבע שנים אלו של עבודה משותפת, מי יודע, אולי נזדקק לארבע שנים נוספות". הוא שינה את שם אתר האינטרנט של מסע הבחירות שלו ל-JimDoyle2010.com, צעד נוסף שהעיד על כוונתו להתמודד על תקופת כהונה שלישית. אך ב-17 באוגוסט 2009 הכריז דויל שלא יתמודד על תקופת כהונה נוספת.
חיים אישיים

כיום משמש דויל כעורך דין במשרד עורכי הדין Foley & Lardner במדיסון. הוא גם משמש כחבר במועצות המנהלים של Epic Systems ושל Exact Sciences.
דויל נשוי לג'סיקה ליירד, אחייניתו של חבר בית הנבחרים לשעבר ומזכיר ההגנה של ארצות הברית מלווין ליירד, ונינתו של ויליאם קונור שהיה סגן מושל ויסקונסין בשנים 1907–1909. היא גם נכדת נכדו של חבר אספת המדינה של ויסקונסין רוברט קונור. לשניים שני בנים מאומצים.
הערות שוליים

↑  "Obituary: Doyle, Ruth Bachhuber". Madisonwest61.com. Archived from the original on February 14, 2012.
↑  "Doyle, Ruth Bachhuber". Wisconsin State Journal. May 7, 2006. p. 24.
↑  "Jim Doyle's Freeze". Wisconsin Real Estate Magazine. March 2005. Archived from the original on 2013-04-16.
↑  "Typical Homeowner to See No Increase in December Property Tax Bill, New Analysis Shows". Wisgov.state.wi.us. September 13, 2006. Archived from the original on February 28, 2011.
↑  Steven Walters and Patrick Marley (September 23, 2006). "18-month sentence in travel scandal". Milwaukee Journal Sentinel. Archived from the original on June 1, 2008.
↑  Adam Cohen (April 16, 2007). "A Woman Wrongly Convicted and a U.S. Attorney Who Kept His Job". New York Times.
↑  Bauer, Scott (2010-07-20). "Court says Wis. must repay malpractice fund $200". Businessweek. Archived from the original on 2015-09-23.
↑  Petrie, Bob (2009-02-21). "Doyle defends tax increase proposals". Sheboygan Press. Archived from the original on 2009-02-24.
↑  Gov.Jim Doyle is raising money and hiring campaign staff so he'll be positioned to seek a third term if he chooses, Peace Corps News, July 16, 2007.
↑  Bergquist, Lee; Forster, Stacy; Marley, Patrick (2009-08-15). "Doyle won't seek re-election in 2010". Milwaukee Journal Sentinel. Archived from the original on 2012-10-13.
↑  "James E. Doyle". Foley & Lardner LLP.
↑  Ferral, Katelyn. "Epic Systems gets a win in U.S. Supreme Court decision limiting workers' ability to sue employers". madison.com.
↑  Laona Family Connections - Connor - www.laonahistory.com.
| --- | --- |
בקרת זהויות :  NLI: 987007285903205171  GND: 1191485048  ISNI: 0000 0000 2297 0922  LCCN: n00105651  SNAC: w6t47cd7  SUDOC: 103770240  VIAF: 38154517   WorldCat (עם VIAF): 38154517
אקלים העיר ניו יורק

שלג כבד בברוקלין במהלך הסופה של שנת 2006 (North American blizzard of 2006, אנ')
האקלים של העיר ניו יורק כולל אקלים סובטרופי לח (Cfa), כאשר חלקים מהעיר מצויים באקלים יבשתי לח (Dfa). עקב כך מוכתבים לעיר חורפים קרים ורטובים, וקיצים חמים ולחים עם גשמים בשפע לאורך כל השנה. תיעוד מטאורולוגי מתחנת מדידה בסנטרל פארק נשמר מאז שנת 1821, אם כי התחנה הועברה לחלק אחר בפארק ב-1 בינואר 1920. ישנן גם תחנות מזג אוויר אחרות באזור, כולל אחת בנמל התעופה לה גוארדיה, הפועלת החל משנת 1940, ותחנה נוספת בנמל התעופה הבינלאומי ג'ון פ. קנדי, שהחלה לפעול משנת 1948. עם זאת, בשל הרשומות הארוכות של סנטרל פארק ומיקומו המרכזי, הוא נחשב לעיתים קרובות לתחנה המרכזית של העיר. לפיכך, כל הרשומות, אלא אם כן צוין אחרת, מבוססות על תחנה זו.
הטמפרטורה הגבוהה ביותר שנצפתה אי פעם בניו יורק נמדדה ב־9 ביולי 1936, ועמדה על 41 מעלות צלזיוס והנמוכה ביותר עמדה על 26− מ"צ, ב-9 בפברואר 1934. המקסימום היומי הנמוך ביותר שנמדד הוא 17− מ"צ ב־30 בדצמבר 1917 בסנטרל פארק. התחנה בנמל התעופה לה גוארדיה דיווחה על טמפרטורה של 42 מ"צ ב-7 ביולי 1966. המינימום היומי הגבוה ביותר בסנטרל פארק עמד על 29 מ"צ, ונמדד בארבעה תאריכים שונים: 7 ביולי 1908, 14 באוגוסט 1908, 15 ביולי 1995 וב-22 ביולי 2011.
העיר יכולה להיות מועדת לקיצוניות. ירידת שלגים כיום פחות נפוצה מבעבר, והממוצע עומד על 12 ימים בשנה, והוא כבד לעיתים רחוקות. סופות רעמים הן גם מזדמנות, והן מתרחשות בממוצע ב-11 ימים בשנה. העיר עשויה להיות חשופה לרוחות עזות, בהיותה מצויה במיקום חופי החושוף אותה לאוקיינוס האטלנטי. זה יכול להיות בולט במיוחד במהלך חודשי הסתיו והחורף, עם משב רוח שהגיע למהירות של 126 קמ"ש, כפי שדווח ב־2 בדצמבר 1974.
שלג מלא ב-Engineers' Gate שבסנטרל פארק, מנהטן, חורף 2020
שלג בניו יורק, ינואר 2016
כל ערכי הטמפרטורות בדף זה הן לפי סולם צלזיוס, הגשמים במילימטרים, והשלגים בסנטימטרים.
סיווג

כתוצאה מיקומה של העיר באזור מעבר, האקלים שלה יכול להיות מאופיין ביותר מסיווג אחד.
במערכת אזורי החיים של הולדרידג', יש טמפרטורה ביולוגית שנתית ממוצעת מעל 12 מ"צ, וכמות משקעים שנתיים ממוצעת של מעל 1,000 מ"מ, העיר ניו יורק כוללת אקלים של יער לח ממוזג וחם.
טמפרטורה

משטר הטמפרטורות של העיר כולל תנודתיות עונתית רחבה, כאשר ישנן 4 עונות שונות. עם זאת, בשל הקרבה לאוקיינוס האטלנטי, תנודות אלו פחות משמעותיות מאזורים שנמצאים בפנים הארץ. האוקיינוס האטלנטי משמש כמאזן של הטמפרטורה, כלומר מזג האוויר בעיר מתון יותר מאשר אזורים בפנים הארץ, מה שמתבטא בטמפרטורות חמות יותר בחורף, וקרירות יותר בקיץ. אמנם, בהיותה בחוף המזרחי, השפעה זו פחות בולטת. כל מקרי הקיצון מתייחסים לתחנה בסנטרל פארק.
טמפרטורה > ממוצעים

בשנה ממוצעת הטמפרטורה בדרך כלל תהיה בין 14− ל-36 מ"צ, כאשר טמפרטורות העולות על ערכים אלה אינן שכיחות. טמפרטורות מעל 38 מ"צ ומתחת ל-18− מ"צ הן נדירות מאוד, כאשר ההתרחשויות האחרונות אירעו ב-18 ביולי 2012 וב-14 בפברואר 2016 בהתאמה.
| נתוני אקלים לניו יורק (טירת בלוודיר, סנטרל פארק), 1981–2010> חודש | נתוני אקלים לניו יורק (טירת בלוודיר, סנטרל פארק), 1981–2010> ינואר | נתוני אקלים לניו יורק (טירת בלוודיר, סנטרל פארק), 1981–2010> פברואר | נתוני אקלים לניו יורק (טירת בלוודיר, סנטרל פארק), 1981–2010> מרץ | נתוני אקלים לניו יורק (טירת בלוודיר, סנטרל פארק), 1981–2010> אפריל | נתוני אקלים לניו יורק (טירת בלוודיר, סנטרל פארק), 1981–2010> מאי | נתוני אקלים לניו יורק (טירת בלוודיר, סנטרל פארק), 1981–2010> יוני | נתוני אקלים לניו יורק (טירת בלוודיר, סנטרל פארק), 1981–2010> יולי | נתוני אקלים לניו יורק (טירת בלוודיר, סנטרל פארק), 1981–2010> אוגוסט | נתוני אקלים לניו יורק (טירת בלוודיר, סנטרל פארק), 1981–2010> ספטמבר | נתוני אקלים לניו יורק (טירת בלוודיר, סנטרל פארק), 1981–2010> אוקטובר | נתוני אקלים לניו יורק (טירת בלוודיר, סנטרל פארק), 1981–2010> נובמבר | נתוני אקלים לניו יורק (טירת בלוודיר, סנטרל פארק), 1981–2010> דצמבר | נתוני אקלים לניו יורק (טירת בלוודיר, סנטרל פארק), 1981–2010> שנה |
| --- | --- | --- | --- | --- | --- | --- | --- | --- | --- | --- | --- | --- | --- |
| מקסימום ממוצע | 15.3 | 15.9 | 21.9 | 28.3 | 31.1 | 33.5 | 35.2 | 34.3 | 31.4 | 26 | 21.8 | 16.8 | 36.1 |
| ממוצע גבוהה | 3.5 | 5.3 | 9.8 | 16.2 | 21.6 | 26.3 | 28.9 | 28.1 | 24 | 17.7 | 12.1 | 6.1 | 16.7 |
| ממוצע יומי | 0.3 | 1.8 | 5.8 | 11.7 | 16.9 | 21.9 | 24.7 | 24 | 20.0 | 13.8 | 8.7 | 3.1 | 12.8 |
| ממוצע נמוך | 2.8– | 1.7– | 1.8 | 7.1 | 12.2 | 17.6 | 20.4 | 19.9 | 16 | 10 | 5.3 | 0 | 8.9 |
| מינימום ממצוע | 12.7− | 10.7− | 7.5− | 0.2 | 6.4 | 11.6 | 15.7 | 14.9 | 9.2 | 3.3 | 2.4− | 9.1− | 13.9− |
מקור: NOAA
| נתוני אקלים לניו יורק (סנטרל פארק), 1822-1871 נורמלי> חודש | נתוני אקלים לניו יורק (סנטרל פארק), 1822-1871 נורמלי> ינואר | נתוני אקלים לניו יורק (סנטרל פארק), 1822-1871 נורמלי> פברואר | נתוני אקלים לניו יורק (סנטרל פארק), 1822-1871 נורמלי> מרץ | נתוני אקלים לניו יורק (סנטרל פארק), 1822-1871 נורמלי> אפריל | נתוני אקלים לניו יורק (סנטרל פארק), 1822-1871 נורמלי> מאי | נתוני אקלים לניו יורק (סנטרל פארק), 1822-1871 נורמלי> יוני | נתוני אקלים לניו יורק (סנטרל פארק), 1822-1871 נורמלי> יולי | נתוני אקלים לניו יורק (סנטרל פארק), 1822-1871 נורמלי> אוגוסט | נתוני אקלים לניו יורק (סנטרל פארק), 1822-1871 נורמלי> ספטמבר | נתוני אקלים לניו יורק (סנטרל פארק), 1822-1871 נורמלי> אוקטובר | נתוני אקלים לניו יורק (סנטרל פארק), 1822-1871 נורמלי> נובמבר | נתוני אקלים לניו יורק (סנטרל פארק), 1822-1871 נורמלי> דצמבר | נתוני אקלים לניו יורק (סנטרל פארק), 1822-1871 נורמלי> שנה |
| --- | --- | --- | --- | --- | --- | --- | --- | --- | --- | --- | --- | --- | --- |
| ממוצע חודשי | 1.2– | 0.9– | 3.4 | 9.3 | 15.1 | 20.7 | 23.8 | 22.9 | 18.7 | 12.5 | 6.4 | 0.7 | 10.9 |
מקור:NOAA
משקעים

על העיר נופלים גשמים תכופים וכבדים, כאשר הממוצע עומד על 1,267 מילימטרים מדי שנה, כאשר האביב הוא העונה הגשומה ביותר, ופברואר הוא החודש היבש ביותר. בכל חודש בהיסטוריה האקלימית המתועדת של העיר דווח על גשמים מסוימים, מה שמדגיש את שונות האקלים. עוד היבט המדגיש את שונות מזג האוויר של העיר הוא התיעוד של 36 ימים רצופים בלבד ללא משקעים, בין 10 באוקטובר ל-13 בנובמבר 1924. העיר רואה גם שלג, בעיקר בחורף, אך לפעמים בסוף הסתיו ובתחילת האביב. ממוצע השלגים השנתי עומד על 65.5 ס"מ, אך הכמות עשויה להשתנות על פני מנעד רחב מאוד בין עונות החורף. כמות הגשמים הרבה ביותר שתועדה בפרק זמן של 24 שעות עמדה על 210.3 מילימטר ב-23 בספטמבר 1882, וכמות השלג הגדולה ביותר שירדה על העיר בפרק זמן זהה עמדה על 69 ס"מ, והתרחשה ב־23 בינואר 2016.
| נתוני אקלים לניו יורק (טירת בלוודיר, סנטרל פארק), 1981–2010> חודש | נתוני אקלים לניו יורק (טירת בלוודיר, סנטרל פארק), 1981–2010> ינואר | נתוני אקלים לניו יורק (טירת בלוודיר, סנטרל פארק), 1981–2010> פברואר | נתוני אקלים לניו יורק (טירת בלוודיר, סנטרל פארק), 1981–2010> מרץ | נתוני אקלים לניו יורק (טירת בלוודיר, סנטרל פארק), 1981–2010> אפריל | נתוני אקלים לניו יורק (טירת בלוודיר, סנטרל פארק), 1981–2010> מאי | נתוני אקלים לניו יורק (טירת בלוודיר, סנטרל פארק), 1981–2010> יוני | נתוני אקלים לניו יורק (טירת בלוודיר, סנטרל פארק), 1981–2010> יולי | נתוני אקלים לניו יורק (טירת בלוודיר, סנטרל פארק), 1981–2010> אוגוסט | נתוני אקלים לניו יורק (טירת בלוודיר, סנטרל פארק), 1981–2010> ספטמבר | נתוני אקלים לניו יורק (טירת בלוודיר, סנטרל פארק), 1981–2010> אוקטובר | נתוני אקלים לניו יורק (טירת בלוודיר, סנטרל פארק), 1981–2010> נובמבר | נתוני אקלים לניו יורק (טירת בלוודיר, סנטרל פארק), 1981–2010> דצמבר | נתוני אקלים לניו יורק (טירת בלוודיר, סנטרל פארק), 1981–2010> שנתי |
| --- | --- | --- | --- | --- | --- | --- | --- | --- | --- | --- | --- | --- | --- |
| ממוצע גשמים | 93 | 78 | 11 | 114 | 106 | 112 | 117 | 113 | 109 | 112 | 102 | 102 | 1,268 |
| ממוצע שלגים | 18 | 23 | 9.9 | 1.5 | 0 | 0 | 0 | 0 | 0 | 0 | 0.76 | 12 | 65.16 |
| ממוצע ימים עם משקעים | 10.4 | 9.2 | 10.9 | 11.5 | 11.1 | 11.2 | 10.4 | 9.5 | 8.7 | 8.9 | 9.6 | 10.6 | 122.0 |
| ממוצע ימים מושלגים | 4.0 | 2.8 | 1.8 | 0.3 | 0.0 | 0.0 | 0.0 | 0.0 | 0.0 | 0.0 | 0.2 | 2.3 | 11.4 |
מקור:NOAA
תופעות נוספות > שמש, UV ואור יום

העיר חווה בדרך כלל תנאי שמש, עם ימים מעוננים המתרחשים לעיתים רחוקות, אם כי הם נפוצים יותר בעיר מאשר באזורים היבשתיים. כתוצאה ממיקום העיר ניו יורק, קו הרוחב 40°42′46″N 74°00′22″W﻿ / ﻿40.712740°N 74.005974°W﻿ / 40.712740; -74.005974, אין בה שינויים קיצוניים בשעות האור כמו באזורים הצפוניים לה. עם זאת, היא ממוקמת במיקום צפוני דיו כדי שיהיה שינוי מתון בשעות האור האפשריות לאורך כל השנה.
| נתוני אקלים לניו יורק (טירת בלוודיר, סנטרל פארק)> חודש | נתוני אקלים לניו יורק (טירת בלוודיר, סנטרל פארק)> ינואר | נתוני אקלים לניו יורק (טירת בלוודיר, סנטרל פארק)> פברואר | נתוני אקלים לניו יורק (טירת בלוודיר, סנטרל פארק)> מרץ | נתוני אקלים לניו יורק (טירת בלוודיר, סנטרל פארק)> אפריל | נתוני אקלים לניו יורק (טירת בלוודיר, סנטרל פארק)> מאי | נתוני אקלים לניו יורק (טירת בלוודיר, סנטרל פארק)> יוני | נתוני אקלים לניו יורק (טירת בלוודיר, סנטרל פארק)> יולי | נתוני אקלים לניו יורק (טירת בלוודיר, סנטרל פארק)> אוגוסט | נתוני אקלים לניו יורק (טירת בלוודיר, סנטרל פארק)> ספטמבר | נתוני אקלים לניו יורק (טירת בלוודיר, סנטרל פארק)> אוקטובר | נתוני אקלים לניו יורק (טירת בלוודיר, סנטרל פארק)> נובמבר | נתוני אקלים לניו יורק (טירת בלוודיר, סנטרל פארק)> דצמבר | נתוני אקלים לניו יורק (טירת בלוודיר, סנטרל פארק)> שנתי |
| --- | --- | --- | --- | --- | --- | --- | --- | --- | --- | --- | --- | --- | --- |
| ממוצע שעות שמש חודשיות | 162.7 | 163.1 | 212.5 | 225.6 | 256.6 | 257.3 | 268.2 | 268.2 | 219.3 | 211.2 | 151.0 | 139.0 | 2,534.7 |
| ממוצע שעות שמש חודשיות (Sunshine duration, אנ') | 9.7 | 10.7 | 12.0 | 13.3 | 14.5 | 15.1 | 14.7 | 13.7 | 12.4 | 11.1 | 9.9 | 9.3 | 12.2 |
| אחוז שעות שמש | 54 | 55 | 57 | 57 | 57 | 57 | 59 | 63 | 59 | 61 | 51 | 48 | 57 |
| מדד קרינה אולטרה סגולה | 2 | 3 | 4 | 6 | 7 | 8 | 8 | 8 | 6 | 4 | 2 | 1 | 5 |
מקור ראשון: NOAA (לחות יחסית ושמש, 1961–1990)
מקור שני: אטלס מזג האוויר
תופעות נוספות > רוח

הרוח חזקה לעיתים רחוקות בעיר ניו יורק, אך מדי פעם ניתן להבחין בה. הדבר נכון במיוחד בעונות הסתיו והחורף כאשר שקעים חוץ טרופיים מביאים לרוב לרוחות חזקות. המשב החזק ביותר בסנטרל פארק, שמהירותו עמדה על 126 קמ"ש, התרחש ב-2 בדצמבר 1974, אולם תחנה ב-The Battery דיווחה על משב של 182 קמ"ש ב-14 באוקטובר 1954. עם זאת, סופות טרופיות יכולות לפעמים להשפיע על האזור, אם כי הן אינן שכיחות ובדרך כלל חלשות. לאחרונה הוריקן סנדי הכה את העיר ב-29 באוקטובר 2012 וגרם לנזק של מיליארדי דולרים. זה הביא לאובדן כוח, להצפות קשות ולתושבים עקורים רבים.
שינויי אקלים

בהיותה עיר חוף, העיר ניו יורק צפויה לחוות השפעות משמעותיות מעליית מפלס פני הים. תחזיות שמפלס הים יעלה עד לגובה של 1.8 מטר מעל המפלס הנוכחי עד שנת 2100 הניעו את ראש העיר להשקיע 10 מיליון דולר לשמירה על בטיחות העיר. העיר צפויה גם להיות רגישה יותר לבעיות סערה ושיטפונות, כלומר להיות מושפעת יותר מאירועים דוגמת ההוריקן סנדי, שיהפכו לסבירים יותר בעתיד.
שינויי אקלים > טמפרטורות

הטמפרטורה בעיר ניו יורק עלתה בדרך כלל בהתמדה ב-150 השנים האחרונות, ומגמה זו צפויה להימשך עקב התחממות אנתרופוגנית. עד שנת 2080, צופים כי האקלים בעיר יהיה דומה לזה השורר בדרום קנזס. הטמפרטורה הממוצעת עלתה ב-1.3 מ"צ מאז שנות ה-70, וההתחממות הזו צפויה להאיץ בעשורים הקרובים.
שינויי אקלים > משקעים

המשקעים בעיר גדלו משמעותית מאז שנת 2000; גם הגשמים וגם השלגים עלו, אך השלגים גדלו יותר באופן משמעיותי. עם זאת, טוענים כי מגמות כאלה, בהיותן עדכניות כל כך, אינן ניתנות לחיזוי אם עליות כאלה ימשיכו או יתייצבו.
הערות שוליים

↑  Peel, M.C.; Finlayson, B.L. "World Map of Köppen-Geiger climate classification". The University of Melbourne. אורכב מ-המקור ב-13 בינואר 2015. נבדק ב-27 ביוני 2020. {{cite web}}:  (עזרה)
↑  "Station Data Inventory, Access & History". NOAA. נבדק ב-27 ביוני 2020. {{cite web}}:  (עזרה)
↑  "Warmest and Coldest Days at Central Park (1869 to Present)" (PDF). NOAA. נבדק ב-27 ביוני 2020. {{cite web}}:  (עזרה)
1 2  "Search | Climate Data Online (CDO) | National Climatic Data Center (NCDC)". אורכב מ-המקור ב-29 ביולי 2019. נבדק ב-5 ביולי 2020. {{cite web}}:  (עזרה)
1 2  https://www.weather.gov/media/okx/Climate/CentralPark/extremes.pdf
↑  "The Holdridge life zones of the conterminous United States in relation to ecosystem mapping". Figure 3
1 2  ftp://ftp.ncdc.noaa.gov/pub/data/normals/1981-2010/products/station/USW00094728.normals.txt
↑  Temperaturmonatsmittel NEW YORK CENTRAL PARK 1821 - 1987, old.wetterzentrale.de
↑  "Record Wet and Dry Years and Months at CPK". NWS Upton, New York. נבדק ב-2020-07-05.
↑  "Monthly & Seasonal Snowfall at Central Park". National Oceanic and Atmospheric Administration. נבדק ב-2020-07-05.
↑  GPS coordinates, latitude and longitude with interactive Maps, www.gps-coordinates.net
↑  "New York, New York, USA - Monthly weather forecast and Climate data". Weather Atlas. נבדק ב-4 ביולי 2019. {{cite web}}:  (עזרה)
↑  http://www.nws.noaa.gov/climate/xmacis.php?wfo=okx
↑  https://www1.nyc.gov/site/cdbgdr/about/About%20Hurricane%20Sandy.page#:~:text=Impact%20of%20Hurricane%20Sandy&text=The%20storm%20resulted%20in%20the,New%20Yorkers%20were%20temporarily%20displaced.
↑  Angela Chen, NYC mayor has a 0 billion plan to protect Manhattan from rising seas, The Verge, ‏2019-03-14 (באנגלית)
↑  Doyle Rice, By 2080, global warming will make New York City feel like Arkansas, USA TODAY (באנגלית אמריקאית)
↑  https://www.dec.ny.gov/energy/94702.html#:~:text=The%20annual%20average%20temperature%20statewide,northern%20parts%20of%20New%20York.
↑  Why New York City's Rapidly Rising Snowfall Totals Are No Holiday Miracle, New York YIMBY, ‏2017-12-29 (באנגלית אמריקאית)
שלג בסנטרל פארק, חורף 2011
כיכר יוניון בסתיו
מנהרת קווינס מידטאון מוצפת כתוצאה מהוריקן סנדי, 29 באוקטובר 2012
רפי ורטהיים

רפאל (רפי) ורטהיים (נולד ב-12 במרץ 1942) הוא מהנדס ופוליטיקאי ישראלי. כיהן כראש עיריית קריית ביאליק בשנים 2003–2008.
ביוגרפיה

רפי ורטהיים נולד בקריית ביאליק. הוריו, קרל וחוה, עלו לארץ ישראל מגרמניה.
את שנות התיכון עשה ורטהיים בבית ספר בסמ"ת בחיפה, במגמת מכונות. הוא היה חניך השומר הצעיר והתגייס לנח"ל. לאחר שירותו הצבאי, למד הנדסת מכונות לתואר ראשון ולתואר שני בטכניון, ובהמשך השלים דוקטורט בהנדסת מכונות באאכן שבגרמניה. עם סיום התואר, חזר לישראל בשנת 1975 החל ללמד הנדסת מכונות בטכניון. בנוסף, ורטהיים עבד בתפקיד בכיר בחברת ישקר. משנת 1986 היה חבר מועצת העיר קריית ביאליק, ובהמשך כיהן כסגנו של ראש העיר דני ז'ק, בהיותו חבר בסיעתו העצמאית.
בין השנים 2001–2002 שימש כנשיא ארגון CIRP הבינלאומי - ארגון בינלאומי של אנשי מדע מתחום הנדסת הייצור.
בבחירות לרשויות המקומיות בשנת 2003 התמודד לתפקיד ראש העיר ברשימה מקומית שנתמכה על ידי מפלגת שינוי ומפלגת העבודה. בסיבוב השני הוא גבר על אלי דוקורסקי בהשיגו רוב של 57.6%. עם כניסתו לתפקיד, התמודד עם גירעון של כ-30 מיליון שקלים שהותיר ראש העיר הקודם. ב-2006 חבר למפלגת קדימה.
בבחירות שנערכו ב-2008, בהן התמודדו שבעה מתמודדים על ראשות העיר, קיבל 19.8% מהקולות, והוחלף על ידי אלי דוקורסקי. הוא החל לכהן כחבר האופוזיציה היחיד במועצת העיר, ולקראת הבחירות בשנת 2013, הצטרף לחבר המועצה צביקה ברקאי שהתמודד על תפקיד ראש העיר מול דוקורסקי. ברקאי הפסיד בבחירות לראשות העיר וסיעתם המשותפת זכתה לשני מושבים במועצת העיר. בבחירות לרשויות המקומיות בשנת 2018 חבר לרשימת "לב ביאליק" כמספר שתיים ברשימה. מכיוון שהרשימה קיבלה מושב אחד בלבד, הוא נותר מחוץ למועצת העיר.
בשנת 2009 קיבל מינוי במוסד אקדמי בגרמניה. בשל מינוי זה, ביקש ראש העיר דוקורסקי להדיחו מתפקידו במועצת העיר בטענה שהוא לא מתגורר עוד בעיר. בית המשפט המחוזי בחיפה פסק כי אין עילה מספקת להדחת ורטהיים, שראש העיר לא הרים את נטל ההוכחה לכך שוורטהיים אינו מתגורר עוד בעיר באופן קבוע, וכי זיקתו לקריית ביאליק לא נותקה על אף שהייתו בגרמניה.
מאז עזיבתו את תפקיד ראש העיר, ורטהיים מרצה במכללת אורט בראודה. בנוסף, הוא משמש כנציג בישראל של מכון המחקר היישומי הגרמני "פראונהופר".
הערות שוליים

↑  CIRP PRESIDENTS SINCE 1951, באתר CIRP
↑  ברביבאי ומויאל שרדו; שני ראשי עיר למפד"ל, באתר ynet, 12 בנובמבר 2003
↑  על פי דו"ח מבקר המדינה בנוגע לעיריית קריית ביאליק לשנת 2002
↑  אילאיל שחר, הרשויות מחזקות את אולמרט, באתר nrg‏, 2 בפברואר 2006
↑  מירית פנחס, ליל ההפתעות בקרית ביאליק, באתר nrg‏, 12 בנובמבר 2008
↑  אורית פרץ ארי, האופוזיציונרים מתאחדים כדי להדיח את ראש העיר, באתר nrg‏, 7 באפריל 2013
↑  מירית פנחס, רפי ורטהיים קיבל ג'וב בגרמניה, באתר nrg‏, 16 ביולי 2009
↑  אליענה שפר, קריית ביאליק: האם ראש העירייה לשעבר עזב לגרמניה?, באתר nrg‏, 22 בינואר 2012
↑  יונתן הללי, קריית ביאליק: מפלה לראש העירייה בבית המשפט, באתר nrg‏, 29 במרץ 2012
↑  אלי תבור, סקירת תוכני הכינוס ה-35 להנדסת רכב, 8.12.15, באתר לשכת המהנדסים
וליד יאסין

| --- | --- |

 לידה:  23 באפריל 1960 (בן 64) שפרעם, ישראל 
 מדינה:  ישראל ישראל
 השכלה:  אוניברסיטת חיפה 
 קישורים חיצוניים
 פייסבוק:  wyassin07
 
וליד יאסין (בערבית: وليد ياسين; נולד ב-23 באפריל 1960) הוא עיתונאי, סופר, מתרגם, מחזאי, צלם, צייר ושחקן תיאטרון לשעבר.